KOMISSION ASETUS (ETY) N:o 3025/75, annettu 17 päivänä marraskuuta 1975, öljysiementen näytteiden otosta ja esikäsittelystä sekä öljy-, epäpuhtaus- ja kosteuspitoisuuden määrittämisestä annetun asetuksen (ETY) N:o 1470/68 muuttamisesta



Virallinen lehti nro L 300 , 20/11/1975 s. 0005 - 0007

Suomenk. erityispainos Alue 3 Nide 6 s. 0241

Kreikank. erityispainos: Luku 03 Nide 14 s. 0107

Ruotsink. erityispainos Alue 3 Nide 6 s. 0241

Espanjank. erityispainos: Luku 03 Nide 9 s. 0180

Portugalink. erityispainos: Luku 03 Nide 9 s. 0180



KOMISSION ASETUS (ETY) N:o 3025/75, annettu 17 päivänä marraskuuta 1975, öljysiementen näytteiden otosta ja esikäsittelystä sekä öljy-, epäpuhtaus- ja kosteuspitoisuuden määrittämisestä annetun asetuksen (ETY) N:o 1470/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1707/73(2), ja erityisesti sen 26 artiklan 3 kohdan ja 27 artiklan 5 kohdan, ottaa huomioon rapsin, rypsin ja auringonkukan siementen vientituista 21 päivänä kesäkuuta 1967 annetun neuvoston asetuksen N:o 142/67/ETY(3), sellaisena kuin se on viimeksi muutettuna asetuksella (ETY) N:o 2429/72(4), ja erityisesti sen 6 artiklan, sekä katsoo, että olisi säädettävä aiheellisesta menetelmästä Sinapis arvensis -lajin siementen pitoisuuden täsmälliseksi määrittämiseksi rapsin ja rypsin siemenistä; tämän vuoksi olisi muutettava öljysiementen näytteiden otosta ja esikäsittelystä sekä öljy-, epäpuhtaus- ja kosteuspitoisuuden määrittämisestä 23 päivänä syyskuuta 1968 annettu komission asetus (ETY) N:o 1470/68(5), sellaisena kuin se on viimeksi muutettuna asetuksella (ETY) N:o 2377/74(6), ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1470/68 1 artiklan 1 kohta seuraavasti: "1. Jollei jäljempänä olevista kohdista muuta johdu, asetuksen N:o 282/67/ETY 4 artiklassa, asetuksen N:o (ETY) 651/71 2 artiklassa ja asetuksen (ETY) N:o 1204/72 33 artiklassa tarkoitettu näytteiden otto, laboratorionäytteiden esikäsittely määritettäviksi näytteiksi sekä epäpuhtaus- ja kosteuspitoisuuden määritys on tehtävä tämän asetuksen liitteissä I, II, III, IV ja IV a määriteltyjen menetelmien mukaisesti." 2 artikla Korvataan asetuksen (ETY) N:o 1470/68 2 a artikla seuraavasti: "1. Sinapis arvensis -lajin (villisinappi) siementen erottamiseksi rapsin ja rypsin siemenistä on käytettävä vähintään nelinkertaisesti suurentavaa suurennuslasia. 2. Jos on syytä epäillä tulosta, 1 kohdassa tarkoitettu erottaminen on tehtävä käyttäen liitteessä IV a kuvailtua menetelmää." 3 artikla Täydennetään asetusta (ETY) N:o 1470/68 tämän asetuksen liitteessä olevalla liitteellä IVa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 1975. Komission puolesta P. J. LARDINOIS Komission jäsen (1) EYVL N:o 172, 30.9.1966, s. 3025/66 (2) EYVL N:o L 175, 29.6.1973, s. 5 (3) EYVL N:o 125, 26.6.1967, s. 2461/67 (4) EYVL N:o L 264, 23.11.1972, s. 1 (5) EYVL N:o L 239, 28.9.1968, s. 2 (6) EYVL N:o L 254, 19.9.1974, s. 7 LIITE "LIITE IV A Sinapis arvensis -lajin (villisinappi) siementen pitoisuuden määrittäminen rapsin siemenistä Käytettävät välineet Analyysivaaka. Pyöreäsilmäinen seula, jonka silmäkoko on 1,8 millimetriä. Fluoroimaton kromatografiatyyppinen suodatinpaperi. KOH-liuos, 5-%:inen Ultraviolettilamppu, joka antaa 365 366 nm valoa. Kannellisia astioita, mieluiten petrimaljoja. Paineilma- tai elektroninen laskin. Menettely 1. Määritys tehdään tasan menevästä osasta rapsin siemeniä, joista on erotettu muut epäpuhtaudet kuin Sinapis arvensis -lajin siemenet. 2. Kaksi 0,001 g:n tarkkuudella punnittua näytettä, joiden kummankin paino on 5 g, laitetaan erikseen pyöreäsilmäiseen seulaan, jonka silmäkoko on 1,8 mm. Siemenet, jotka läpäisevät seulan, punnitaan ja niiden paino merkitään muistiin. 3. Suodatinpaperi sovitetaan käytettävien astioiden pohjalle; suodatinpaperi kostutetaan 5-prosenttisella KOH-liuoksella, joka valmistetaan koehetkellä hiilidioksidin vaikutusten välttämiseksi. Poistetaan ylimääräinen neste. 4. Seulan läpäisseet siemenet asetetaan suodatinpaperille, tarvittaessa paineilma- tai elektronisen laskimen avulla; siementen lukumäärä merkitään muistiin. Tämän toimenpiteen yhteydessä on poistettava vahingoittuneet siemenet, koska ne voivat aiheuttaa vaaleansinistä fluoresenssia. Kun siemenet on asetettu suodatinpaperille, (muovi)astiat suljetaan kannella, jotta vältetään haihtumisen aiheuttama tulosten epätarkkuus. Jätetään 45 minuutiksi 20 °C:seen. 5. Siemenet tutkitaan ultraviolettilampun alla, joka antaa 365 366 nm valoa. Ainoastaan Sinapis arvensis -lajin siemenissä esiintyy vihertävän keltaista selvää fluoresenssia; rapsin siemenissä ei esiinny fluoresenssia (lukuun ottamatta 4 kohdassa ilmoitettua poikkeusta). Sinapis arvensis -lajin siemenet lasketaan ja niiden lukumäärä merkitään muistiin. 6. Sinapis arvensis -lajin siementen pitoisuuden laskeminen rapsin siemenistä. a) Lasketaan Sinapis arvensis -lajin siementen lukumäärän prosenttiosuus (S) suodatinpaperille asetetuista siemenistä. b) Ilmoitetaan Sinapis arvensis -lajin siementen määrä grammoina (K) käytetyssä näytteessä (5 grammaa) seuraavan kaavan avulla: K = >NUM>T × S >DEN>100 jossa T = seulan läpäisseiden siementen (2 kohta) paino grammoina. Alkuperäiseen näytteeseen sisältyneiden Sinapis arvensis -lajin siementen määrä grammoina (X) lasketaan seuraavalla kaavalla: X = >NUM>Ma × K >DEN>M5 jossa Ma = rapsin siementen alkuperäisen näytteen massa, josta on poistettu liitteen IV mukaisesti muistiin merkityt pölyt (M1) ja epäpuhtaudet (M2 + M3a). M5 = noin 5 g:n näytteen massa. c) Alkuperäisessä näytteessä olevien Sinapis arvensis -lajin siementen prosenttiosuus (Y) määritetään grammamäärästä (X) seuraavan kaavan avulla: Y = >NUM>X × 100 >DEN>M0 jossa M0 = alkuperäisen koenäytteen massa grammoina. 7. Liitteessä IV olevan 6 kohdan 2 alakohdan toistettavuutta koskevia määräyksiä on noudatettava."